মৌলিক ইবাদত ও আল্লাহর আদেশ নিষেধ পালনের ক্ষেত্রে যতœবান ব্যক্তিরা বাহ্যিক ও অন্তর্গতভাবে এক ও অভিন্ন থাকে। কথা ও কাজে মিল থাকে। আর যাদের গরমিল থাকে তারা সংগঠনের ব্যক্তিদের সামনে তার নামাজ, রোজা, লেনদেন, হালাল-হারাম যাচাই-বাছাই, পোশাক-আশাক পরিধান, পর্দা-পুশিদা পালন, তথ্যপ্রযুক্তির ব্যবহার, সংগঠনের ক্ষমতার ব্যবহার, নেতৃত্বের প্রতি লোভ না থাকা, আচার-আচরণে নিজেকে মুখলেস বান্দা হিসেবে প্রমাণের চেষ্টা করে। অথচ প্রক্ষান্তরে এরা ঠকবাজ। সময়ের আবর্তে অন্তঃসারশূন্যতা ও লৌকিকতা এদের ধ্বংসের দোরগোড়ায় উপনীত করে। ইসলামে কোন ঠকবাজি, শঠতা ও চটকতার কোন স্থান নেই। তাই জীবনের প্রতিটি কাজে বাছাই করা ব্যক্তিরা আল্লাহর নির্দেশ পালন এবং রাসূল সা:-এর আদর্শ অনুসরণের মাধ্যমে পরিচালিত হচ্ছে কি না নেতৃত্বের পক্ষ থেকে তা পরখ করা। যারা আন্দোলনের কর্মী হিসেবে বাছাই হবে তাদের ব্যাপারে কুরআনে এ প্রসঙ্গে বলা হয়েছে- “যারা আল্লাহর নির্দেশিত সম্পর্কসমূহ বজায় রাখে, তাদের প্রভুকে ভয় করে এবং ভীত থাকে কঠিন হিসাবের দিনের ব্যাপারে। (সূরা আর রাদ-২০) তবে ময়দানে তৈরি হওয়া লোক পাওয়া কষ্টসাধ্য। তাই প্রয়োজন হাতে কলমে প্রশিক্ষণ। অন্তর্গত ও বাহ্যিক বিষয়ের সদৃশ কর্মীবাহিনী। এ ক্ষেত্রে কিছু লোক ফিতরতগতভাবে ইসলামের পাবন্দি বা আল্লাহর গোলামিতে অভ্যস্ত। এ ধরনের শরীফ লোকদের নেতৃত্বের জন্য বাছাই করা। কারণ তাদের যেটুকু ঘাটতি আছে তা একটু ঘষে মেজে তৈরি করা সম্ভব। তার মানে এটা নয় যে অন্যরা ইসলামী আন্দোলনে শামিল হবে না, নেতৃত্বে আসবে না। তাদেরকেও প্রশিক্ষণ ও উত্তম সাহচর্যের মাধ্যমে ইসলামী আন্দোলনে অগ্রসর করা সম্ভব। ইসলামী আন্দোলনের কাক্সিক্ষত মানের আমলের অভাবে অনেক ইসলাম পিপাসু ছাত্র যুবক ইসলাম সম্পর্কে সঠিক ধারণা পায় না অথবা তাদের কাছে যখন মনে হয় যে সত্যিকারার্থে এটি ইসলামী আন্দোলন হতে পারে না, তখন তারা আন্দোলনে শামিল না হয়ে সটকে পড়ে। তাই ইসলামী আন্দোলনের কর্মীদের আমল সর্বতোভাবে হবে অনেক উন্নত, যা দেখে অন্যরা হবে অনুপ্রাণিত। যাদের দেখে মানুষের মাঝে ইসলামের প্রতিচ্ছবির কথা মনে পড়বে। অন্যের জন্য চক্ষু শীতলকারী হবে। তারা আলোতে যেমন অন্ধকারেও তেমন। তাদের প্রতিটি আমল হয় আল্লাহর সন্তুষ্টির নিমিত্তে।